TEHNOPLAST PROFILI d.o.o., Obrezina 80, 10410 Šćitarjevo, Velika Gorica, OIB 04035705701, zastupan po direktoru Tomislavu Prliću (u daljnjem tekstu: Naručitelj); mob. +385 91 4040501; tel. +385 1 6258 711; e-mail: tomislav.prlic@tehnoplast.hr;

i

 (u daljnjem tekstu: Izvršitelj )

sklopili su

**UGOVOR O USLUZI CERTIFICIRANJA PROIZVODA SUKLADNO NORMI EN 1090**

**Predmet Ugovora**

Članak 1.

Predmet nabave je nabava usluge ocjenjivanja sukladnosti proizvoda elemenata potkonstrukcija ventiliranih fasada (35 proizvoda) i pasivnih montažnih građevina (20 proizvoda) prema europskoj normi EN 1090, te postupak ocjene sukladnosti proizvoda i izdavanje isprava o sukladnosti od strane akreditiranog tijela za ocjenu sukladnosti, u okviru projekta “Certifikacija sustava potkonstrukcija ventiliranih fasada i sustava lagane čelične konstrukcije za montažne građevine” u okviru Javnog poziva „Certifikacijom proizvoda do tržišta“, KK.03.2.1.12, sufinanciranog iz sredstava EU.

Navedena usluga uključuje ocjenjivanje sukladnosti proizvoda prema europskoj normi EN 1090 (ispitivanje, pregled, certifikacija, mjerenje, umjeravanje), te postupak ocjene sukladnosti proizvoda i izdavanje isprava o sukladnosti (izvještaj o ispitivanju, certifikat, potvrda o sukladnosti, potvrda o pregledu, izjava o svojstvima) od strane akreditiranog tijela za ocjenu sukladnosti:

1. elemenata potkonstrukcija ventiliranih fasadnih sustava (35 proizvoda):
	* primarni nosača izrađenih od aluminijskog i čeličnog lima
	* sekundarni nosači iz aluminijskih ekstrudiranih profila, aluminijskih savijenih profila i čeličnih savijenih profila,
	* vijčani i zakovični spojevi i elementi gore navedenih nosača
2. elemenata pasivnih montažnih građevina (20 proizvoda):
	* osnovni čelilični nosivi profil zidne, podne i krovne konstrukcije,
	* vijčani i zakovični spojevi i elementi gore navedenih nosača,

prema europskoj normi EN 1090.

Navedena usluga je detaljno opisana u Prilogu 3. Tehničke specifikacije, te se Izvršitelj obvezuje izvršiti uslugu sukladno navedenoj Tehničkoj specifikaciji.

**Ugovorna naknada i dinamika plaćanja**

Članak 2.

Naručitelj se obvezuje Izvršitelju za obavljene usluge iz članka 1. ovog Ugovora platiti naknadu u iznosu **xx kn bez PDV-a, uvećanu za PDV u iznosu xx kn**, što ukupno iznosi **xx kn.**

Plaćanje će biti izvršeno u kunama (HRK) slijedećom dinamikom:

­ Avans s narudžbom – 30%,

­ Plaćanje nakon izvršenja usluge u roku od 30 dana od dana zaprimanja računa za uredno obavljene usluge – 70 %,

Za osiguranje ukupnog iznosa avansnih uplata naručitelj će zahtijevati da isporučitelj dostavi bjanko zadužnicu minimalno na iznos avansne uplate koju je dužan dostaviti prije avansne uplate.

**Rok izvršenja ugovornih obveza**

Članak 3.

Rok izvršenja ugovorne obveze je **90 dana** od dana potpisa ugovora.

Potpisom ugovora, Izvršitelj je sporazuman sa rokovima izvršenja aktivnosti specificiranih od strane Naručitelja i njihovom obvezujućom prirodom te se potvrđuje da se rokovi ne mogu jednostrano mijenjati.

Rokom isporuke smatra se dan kada je uredno izvršena dostava dokumentacije, te potpisan Zapisnik o primopredaji.

**Obveze naručitelja**

Članak 4.

Naručitelj je obvezan Izvršitelju na vrijeme dostaviti sve bitne podatke i kompletnu dokumentaciju koji su nužni za izvršenje usluge iz članka 1. ovog Ugovora.

**Obveze Izvršitelja**

Članak 5.

Izvršitelj je obvezan uslugu iz članka 1. ovog Ugovora provoditi u skladu sa pravilima struke, poslovnom etikom te pažnjom dobrog stručnjaka.

Izvršitelj jamči da će usluga biti izvršena sukladno Prilogu 3 – Tehničke specifikacije te da će usluge ocjenjivanja sukladnosti proizvoda elemenata potkonstrukcija ventiliranih fasada (35 proizvoda) i pasivnih montažnih građevina (20 proizvoda) prema europskoj normi EN 1090 omogućiti postupak ocjene sukladnosti proizvoda i rezultirati izdavanjem isprava o sukladnosti od strane akreditiranog tijela za ocjenu sukladnosti.

**Isporuka usluge**

Članak 6.

Izvršitelj usluge certificiranja proizvoda će, po izvršenju usluge, dokumentaciju isporučiti na adresu TEHNOPLAST PROFILI d.o.o., Šćitarjevo, Obrezina 80.

Naručitelj usluge će potpisati Potvrdu o prihvatu dokumentacije.

**Jamstvo za uredno ispunjenje ugovora**

Članak 7.

Izvršitelj se obvezuje da će u roku od 7 (sedam) dana od potpisa ugovora, dostaviti Jamstvo za uredno ispunjenje Ugovora za slučaj povrede ugovornih obveza (bjanko zadužnica u iznos 10 % vrijednosti ugovora (s PDV-om).

Ukoliko izvršitelj ne dostavi Jamstvo za uredno ispunjenje ugovora u navedenom roku, smatrati će se da je odustao od ponude.

**Raskid Ugovora**

Članak 8.

Ako Izvršitelj ili Naručitelj u tijeku izvršenja Ugovora iz objektivnih razloga žele raskinuti ovaj Ugovor, dužni su to učiniti pismeno uz obrazloženje, te nadoknaditi sve troškove i obveze nastale po ovom ugovoru.

**Poslovna tajna**

Članak 9.

Izvršitelj se obvezuje, temeljem odredbi Zakona o zaštiti tajnosti podataka (NN 108/96) i članka 295. Kaznenog zakona, kao vlastitu poslovnu tajnu čuvati podatke dobivene od strane Naručitelja u svrhu izvršenja usluga iz članaka 1.i 2. ovog Ugovora.

**Rješavanje sporova**

Članak 10.

Bilo koje rješavanje sporova koje se tiče Ugovora, a ne može se drukčije riješiti, bit će podneseno pod nadležnost Trgovačkog suda u Zagrebu.

U slučaju bilo kakvih sporova službeni jezik biti će hrvatski.

**Opće odredbe**

Članak 11.

Ovaj Ugovor sastavljen je u dva (2) istovjetna primjerka od kojih svaka strana dobiva po jedan (1) primjerak.

U znak prihvaćanja prava i obveza iz ovog Ugovora, strane isti potpisuju i potvrđuju žigom.

U Šćitarjevu, dana xx.xx.2019.

Za Naručitelja Za Izvršitelja

Tomislav Prlić